cyanic-selkie/wikianc huggingface dataset:
Σοβιετική Κεντρική Τηλεόραση
Πρώτες δεκαετίες
Στις 22 Μαρτίου του 1951, η Τηλεόραση της Μόσχας μετονομάστηκε, για να αποφευχθεί η σύγχυση με τα επικείμενα τοπικά κανάλια από τους θεατές. Έτσι, μετονομάστηκε σε Κεντρικός Τηλεοπτικός Σταθμός, αργότερα γνωστός ως Πρόγραμμα 1. Η τηλεοπτική υπηρεσία του Λένινγκραντ μετονομάστηκε σε Τηλεόραση του Λένινγκραντ, και συνέχισε τις εθνικές εκπομπές.
Στις 26 Αυγούστου του 1952, εγκαινιάστηκε το Κέντρο Τηλεόρασης του Λένινγκραντ, και έγινε το πρώτο τηλεοπτικό στούντιο της ΕΣΣΔ με την τελευταία λέξη της τεχνολογίας.
Για την Πρωτοχρονιά του 1955, ο Κεντρικός Τηλεοπτικός Σταθμός άρχισε να εκπέμπει καθημερινό πρόγραμμα.
Στις 14 Φεβρουαρίου του 1956, το νέο Πρόγραμμα της Μόσχας ξεκίνησε τις εκπομπές για τους θεατές στη Μόσχα και τη γύρω Περιφέρεια Μόσχας.
Η τηλεοπτική υπηρεσία της ΕΣΣΔ (το Πρόγραμμα 1 και Πρόγραμμα της Μόσχας 2) ξεκίνησαν τις πειραματικές έγχρωμες μεταδόσεις στις 14 Ιανουαρίου 1960.
Το επόμενο έτος, η Τηλεόραση του Λένινγκραντ μετακίνησε το στούντιο και τους υπαλλήλους του σε μεγαλύτερες εγκαταστάσεις.
Οι αρχές της ΕΣΣΔ άρχισαν την κατασκευή ενός τηλεοπτικού κέντρου στο Οστάνκινο για τα τηλεοπτικά δίκτυα, το 1963. Άνοιξε το 1967, ως μέρος των εορτασμών για την 50η επέτειο της Οκτωβριανής Επανάστασης. Το Λένινγκραντ θα ακολουθήσει το επόμενο έτος, καθώς το ανακαινισμένο και επεκταμένο Κέντρο Μεταδόσεων της Τηλεόρασης του Λένινγκραντ ξανάνοιξε τις πόρτες του.
Στις 1 Σεπτεμβρίου 1964, το Πρόγραμμα 1 της Κεντρικής Τηλεόρασης της ΕΣΣΔ ξεκίνησε το Spokoynoy nochi, malyshi! (Καληνύχτα, Παιδιά!) ως απάντηση στο Ανατολικογερμανικό Sandmännchen. Η ιδέα ήταν μια ταινία κινουμένων σχεδίων και, στη συνέχεια, η αποστολή των παιδιών στο κρεβάτι πριν την αρχή των προγραμμάτων για ενήλικες στις 21:00 (με το κεντρικό βραδινό δελτίο ειδήσεων Vremya). Καθώς αρκετές γενιές παιδιών μεγάλωσαν με την εκπομπή, η εκπομπή αυτή έχει παραμείνει μια δημοφιλής παιδική ανάμνηση. Το τηλεοπτικό κανάλι Ρωσία 1 συνεχίζει τη συγκεκριμένη πρακτική μέχρι σήμερα.
Στις 29 Μαρτίου 1965, ξεκίνησαν οι μεταδόσεις του Τρίτου Προγράμματος. Αρχικά, ήταν ένα εκπαιδευτικό κανάλι. Αυτό το κανάλι μεταδιδόταν μόνο στις μεγάλες πόλεις της Ευρωπαϊκής ΕΣΣΔ (π. χ. στη Μόσχα και το Λένινγκραντ), και ο προγραμματισμός ήταν συμπαραγωγή με το Υπουργείο Παιδείας της ΕΣΣΔ. Προσανατολιζόταν στη μόρφωση του φοιτητικού πληθυσμού της χώρας, από το νηπιαγωγείο μέχρι το πανεπιστήμιο.
Τον Οκτώβριο του 1990 ιδρύθηκαν τα πρώτα ιδιωτικά κανάλια στη Σοβιετική Ένωση, δίνοντας τέλος στο κρατικό μονοπώλιο στην τηλεόραση.
Γενικοί διευθυντές
Στην ιστορία της, η ΚΤ της ΕΣΣΔ είχε τρεις γενικούς διευθυντές. Αυτοί ήταν οι ακόλουθοι:
Επέκταση
Το 1965, η Κεντρική Τηλεόραση της ΕΣΣΔ εγκαινίασε ένα δορυφορικό δίκτυο για την επέκταση της τηλεοπτικής υπηρεσίας σε εθνικό επίπεδο. Το 1967, εγκαινιάστηκε το Πρόγραμμα 4, το οποίο μετέδιδε νεανικό, αθλητικό και ψυχαγωγικό πρόγραμμα. Το Πρόγραμμα 3, αν και αρχικά ήταν διαθέσιμο μόνο στη Μόσχα, ξεκίνησε τη μετάδοση σε όλη την ΕΣΣΔ μέσω δορυφόρου το 1982. Έτσι, γι'αυτόν το σκοπό, μετονομάστηκε σε Πρόγραμμα όλης της Ένωσης και μετακόμισε στο κανάλι 2 το 1977, ενώ το Πρόγραμμα της Μόσχας μετακόμισε στο Κανάλι 3. Το αθλητικό πρόγραμμα μετακινήθηκε στο Πρόγραμμα 6 όταν το κανάλι ξεκίνησε τη λειτουργία του στις 25 Δεκεμβρίου 1971.
Τηλεοπτικά Προγράμματα
Στις αξιοσημείωτες ετήσιες μεταδόσεις της Σοβιετικής Κεντρικής Τηλεόρασης περιλαμβάνονται οι εκπομπές από την Κόκκινη Πλατεία για τις παρελάσεις της Πρωτομαγιάς, της Ημέρας της Νίκης και της επετείου της Οκτωβριανής Επανάστασης. Επίσης, το βράδυ της παραμονής της Πρωτοχρονιάς μεταδιδόταν η ταινία Η Ειρωνεία της τύχης (ή Να Απολαύσετε το Μπάνιο Σας!), αμέσως μετά από το μήνυμα του Γενικού Γραμματέα του ΚΚΣΕ για το νέο έτος. Επίσης, μεταδίδονταν ο Σοβιετικός εθνικός ύμνος, τα χτυπήματα από το Κρεμλίνο και η Πρωτοχρονιάτικη έκδοση της εκπομπής Μικρό Μπλε Φως. Εορταστικές συναυλίες και πανηγυρικές συνεδριάσεις μεταδίδονταν και στην Παγκόσμια ημέρα της γυναίκας, καθώς και στα γενέθλια του Βλαντιμίρ Λένιν. Οι συναυλίες και τα μουσικά προγράμματα μεταδιδόντουσαν στις εθνικές εορτές. Επίσης, σε ημέρες πένθους, υπήρχε μετάδοση τελετών κηδείας από την Κόκκινη Πλατεία, από τις 11:00 έως τις 12:00 το πρωί. Από το 1971 ήταν επίσης το επίσημο δίκτυο για το Πανενωσιακό Εθνικό Σοβιετικό Μουσικό Φεστιβάλ Pesnya goda (Τραγούδι του Έτους) της Σοβιετικής Ένωσης, που επίσης έγινε μια συνήθεια διακοπών για τους τηλεθεατές σε όλο το έθνος.
Έγχρωμη μετάδοση
αριστερά|μικρογραφία|250x250εσ|Η Σοβιετική δοκιμαστική κάρτα που χρησιμοποιήθηκε στις τηλεοπτικές εκπομπές μετά την εισαγωγή της έγχρωμης μετάδοσης στην ΕΣΣΔ (Ούεϊτ, ρωσικά: УЭИТ). Η έγχρωμη τηλεόραση εισήχθη στις 1 Οκτωβρίου 1967, καθιστώντας την Σοβιετική Ένωση τη τέταρτη χώρα στην Ευρώπη που ξεκίνησε τις έγχρωμες εκπομπές, μετά το Ηνωμένο Βασίλειο, την Δυτική Γερμανία και τη Γαλλία. Το Πρόγραμμα Μόσχας και η Τηλεόραση του Λένινγκραντ ήταν τα πρώτα έγχρωμα κανάλια στην ΕΣΣΔ, καθώς οι παρελάσεις για την Οκτωβριανή Επανάσταση στις 7 Νοεμβρίου του 1967 μεταδόθηκαν ασπρόμαυρες από τα κύρια εθνικά κανάλια και από το Πρόγραμμα 4. Η Κεντρική Τηλεόραση της ΕΣΣΔ υιοθέτησε το γαλλικό πρότυπο SÉCAM.
Το 1976, ξεκίνησαν οι πλήρεις χρωματικές εκπομπές στη Σοβιετική Ένωση, χρησιμοποιώντας το σύστημα SÉCAM σε όλα τα τηλεοπτικά κανάλια εθνικής εμβέλειας, δηλαδή στο Πρώτο Πρόγραμμα, στο Πρόγραμμα Δύο, στο Πρόγραμμα Μόσχας, στο Πρόγραμμα Τέσσερα, στο Πρόγραμμα Πέντε - Τηλεόραση του Λένινγκραντ, καθώς και στα δίκτυα των Σοβιετικών δημοκρατιών.
Ολυμπιακοί Αγώνες
Η διοργάνωση των Θερινών Ολυμπιακών Αγώνων του 1980 στη Μόσχα ήταν μια πηγή υπερηφάνειας για το Ανατολικό Μπλοκ. Ωστόσο, η Σοβιετική εισβολή στο Αφγανιστάν το 1979, είχε προκαλέσει οργή στη Δύση, με αποτέλεσμα να γίνει μποϊκοτάζ από τις ΗΠΑ και 64 άλλες χώρες. Η Κεντρική Τηλεόραση της ΕΣΣΔ, καθώς ήταν ο τηλεοπτικός φορέας της διοργανώτριας χώρας, παρουσίασε μία έγχρωμη μετάδοση των Αγώνων παγκοσμίως. Σε σοβιετικό έδαφος, οι αγώνες μεταδόθηκαν στα δύο κύρια κανάλια με πρόσθετη κάλυψη στο Πρόγραμμα 3, στο Πρόγραμμα 4 και στην Τηλεόραση του Λένινγκραντ, καθώς και στα κανάλια της Λευκορωσίας και Ουκρανίας (ποδόσφαιρο) και της Εσθονίας (ιστιοπλοΐα).
Γκοριζόντ
Το 1988, έγινε η εκτόξευση του Σοβιετικού δορυφόρου Γκοριζόντ, ο οποίος παρείχε τα τηλεοπτικά προγράμματα σε μεγάλο μέρος της Ευρώπης και της βόρειας Αφρικής, καθώς και σε ανατολικά τμήματα της Αμερικής. Τα προγράμματα όλων των Ανατολικοευρωπαϊκών Σοσιαλιστικών Δημοκρατιών, συμπεριλαμβανομένων των καναλιών της Κεντρικής Τηλεόρασης της Σοβιετικής Ένωσης, μεταδιδόντουσαν μέσω του δορυφόρου.
Οι αλλαγές
Η δεκαετία του 1980 περιείχε σημαντικές αλλαγές στη Σοβιετική Κεντρική Τηλεόραση, καθώς η ΕΣΣΔ δέχτηκε σημαντικές οικονομικές και πολιτικές μεταρρυθμίσεις επί προεδρίας Μιχαήλ Γκορμπατσώφ.
Πρώτα, η ΚΤ της ΕΣΣΔ αναφερόταν σπάνια στην αντίθεση στο κομμουνιστικό καθεστώς. Ωστόσο, καθώς η εξουσία του ΚΚΣΕ άρχισε να καταρρέει το 1990, η Κεντρική Τηλεόραση της ΕΣΣΔ αναμόρφωσε τα προγράμματά της, προκειμένου να αφαιρεθεί η προπαγάνδα και να αναφέρονται οι ειδήσεις ελεύθερα.
Την ίδια περίοδο, η ΚΤ της ΕΣΣΔ, ξεκίνησε τη μετάδοση αρκετών νέων προγραμμάτων, συμπεριλαμβανομένων των talk shows.
Στις 4 Μαρτίου του 1988, δίνοντας έμφαση στην καμπάνια Γκλάσνοστ, το Πρόγραμμα 3 και το Πρόγραμμα 4, καθώς και η Τηλεόραση του Λένινγκραντ έγιναν διαθέσιμα σε όλη τη Σοβιετική επικράτεια μέσω δορυφόρου.
Διάλυση της Σοβιετικής Ένωσης
Μετά την τελική διάλυση της χώρας στις 25 Δεκεμβρίου 1991, η Κεντρική Τηλεόραση της ΕΣΣΔ (η οποία αποτελούσε μέρος της Εθνικής Εταιρείας Μεταδόσεων Ραδιοφώνου και Τηλεόρασης Όλης της Ένωσης από μια μεταρρύθμιση του 1990) σταμάτησε να είναι ο κρατικός τηλεοπτικός φορέας της πρώην ΕΣΣΔ.
Στις 27 Δεκεμβρίου 1991, η Τηλεόραση Οστάνκινο 1 και η Τηλεόραση Οστάνκινο 4 (τα σημερινά κανάλια Channel One και NTV) ανέλαβαν τις συχνότητες του Προγράμματος 1 και του Προγράμματος 4, αντίστοιχα. Η Τηλεόραση Λένινγκραντ 5 σύντομα έγινε το Κρατικό Τηλεοπτικό Δίκτυο της Αγίας Πετρούπολης, το οποίο ήταν διαθέσιμο σε όλη τη Ρωσία μέχρι το 1997.
Οι εργαζόμενοι της Κεντρικής Τηλεόρασης της ΕΣΣΔ ανησύχησαν για τις εργασιακές προοπτικές του νέου φορέα και είχαν αφοσίωση στην Κεντρική Τηλεόραση της ΕΣΣΔ. Οι θεατές που ήταν συνηθισμένοι στο Ρωσικό προγραμματισμό, παραπονέθηκαν για την απώλεια των αγαπημένων τους εκπομπών. (Μερικές από τις εκπομπές της Κεντρικής Τηλεόρασης της ΕΣΣΔ μεταδίδονται μέχρι σήμερα από το ρωσικό Channel One και το Ρωσία 1). Επιπροσθέτως, τρία μεγάλα Ρωσικά κανάλια, το Κανάλι 1, το Ρωσία 1 και το Πετρούπολη-Κανάλι 5, έχουν ένα καλό ποσοστό παρουσίας στην πρώην Σοβιετική επικράτεια. Επίσης, οι περισσότεροι σταθμοί των Σοβιετικών δημοκρατιών είναι πλήρως ανεξάρτητοι.
Πρώην τηλεοπτικοί σταθμοί
Η Σοβιετική Κεντρική Τηλεόραση είχε τρία και αργότερα έξι τηλεοπτικά κανάλια στην ιστορία της. Η Κεντρική Τηλεόραση της ΕΣΣΔ τελείωσε για τελευταία φορά το πρόγραμμα της στις 27 Δεκεμβρίου 1991 και μετατράπηκε στο Τηλεοπτικό Κανάλι Οστάνκινο 1 και στο Τηλεοπτικό Κανάλι Οστάνκινο 4, της Κρατικής Τηλεόρασης Οστάνκινο. Τα δύο εναπομείναντα κανάλια ανέλαβαν το πρόγραμμα των προκατόχων τους. Ο άμεσος διάδοχος της Σοβιετικής Κεντρικής Τηλεόρασης στη Ρωσία, μετονομάστηκε σε Κανάλι 1 (μέχρι το 2002, ήταν γνωστό ως Δημόσιο Ρωσικό Τηλεοπτικό Κανάλι 1.)
Σήματα
Υπήρχαν τρία σήματα που εμφανίζονταν καθημερινά στην Κεντρική Τηλεόραση της ΕΣΣΔ:
Ιστορία λογότυπων
Στην ιστορία της, η Κεντρική Τηλεόραση της ΕΣΣΔ είχε μόνο ένα λογότυπο, το οποίο αποτελούταν από πέντε κύκλους με μια κεραία που είχε τη μορφή κόκκινου αστεριού.
Ημέρα
Η Σοβιετική Κεντρική Τηλεόραση (Δεύτερο Πρόγραμμα και Πρόγραμμα της Μόσχας) ξεκινούσε το πρόγραμμά της στις 08:00 το πρωί με τη δοκιμαστική κάρτα μαζί με μουσική. Το Πρώτο Πρόγραμμα ξεκινούσε το πρόγραμμά του στις 06:30 το πρωί. Μετά, εμφανιζόταν το ψηφιακό ρολόι, ο εθνικός ύμνος μαζί με μια πανοραμική θέα της Μόσχας, της πρωτεύουσας της Σοβιετικής Ένωσης, καθώς και το λογότυπο του σταθμού.
Η Σοβιετική Κεντρική Τηλεόραση (Πρώτο Πρόγραμμα, Δεύτερο Πρόγραμμα και Πρόγραμμα Μόσχας) σταματούσε το πρόγραμμά της στις 13:00 το μεσημέρι. Εμφανιζόταν το λογότυπο του σταθμού, το ψηφιακό ρολόι, καθώς και το μήνυμα Μην ξεχάσετε να απενεργοποιήσετε την τηλεόραση (ρωσικά: Не забудьте выключить телевизор) με διαλείπων ήχο και δοκιμαστική κάρτα.
Βράδυ
Η Σοβιετική Κεντρική Τηλεόραση (Πρώτο Πρόγραμμα, Δεύτερο Πρόγραμμα και Πρόγραμμα Μόσχας) σταματούσε το πρόγραμμά της στις 23:00 το βράδυ, ωστόσο μερικές φορές το πρόγραμμα τελείωνε τα μεσάνυχτα. Στις αρχές της δεκαετίας του 1990, το πρόγραμμα του Πρώτου Προγράμματος τελείωνε λίγο πριν τις 01:00 το βράδυ. Εμφανιζόταν το λογότυπο του σταθμού, το ρολόι, καθώς και το μήνυμα Μην ξεχάσετε να απενεργοποιήσετε την τηλεόραση (ρωσικά: Не забудьте выключить телевизор) με δυνατό διαλείπων ήχο και δοκιμαστική κάρτα.
Ρολόγια
Υπήρχε μόνο μία μετάδοση ρολογιού.
Δοκιμαστική κάρτα
Η δοκιμαστική κάρτα που χρησιμοποιήθηκε ήταν η ΟΥΕΙΤ.
Πρότυπο έγχρωμης τηλεόρασης
Όταν εισήχθη η έγχρωμη τηλεόραση το 1967, επιλέχθηκε το σύστημα SÉCAM. Μετά την κατάρρευση της ΕΣΣΔ, ορισμένες από τις πρώην δημοκρατίες άλλαξαν στο σύστημα PAL.
Οικονομία
Η χρηματοδότηση στην Κεντρική Τηλεόραση της ΕΣΣΔ προερχόταν κυρίως από το κράτος.
Διαφήμιση
Η διαφήμιση εισήχθη στη Σοβιετική τηλεόραση τη δεκαετία του 1980. Ωστόσο, η σχεδιασμένη οικονομία είχε μικρό ή καθόλου ανταγωνισμό μεταξύ των εμπορικών σχημάτων, οπότε η διαφήμιση περιοριζόταν στην ενημέρωση των θεατών σχετικά με τις τιμές και τη διαθεσιμότητα των προϊόντων.
Στον σημερινό πολιτισμό
Ένα επεισόδιο της σατιρικής εκπομπής SCTV του 1980, αποτελούταν από μια διακωμώδηση κεντραρισμένη γύρω από μια σύγκρουση ενός Ρωσικού δορυφόρου με τον δορυφόρο της SCTV, με αποτέλεσμα η Ρωσική τηλεόραση να μεταδίδεται στο σήμα της SCTV, ενώ η Σοβιετική Κεντρική Τηλεόραση σατιριζόταν ως '3CCCP1' (Τρεις Σοβιετικές Ενώσεις 1) και '3CCCP2' ('Τρεις Σοβιετικές Ενώσεις 2'), και ακόμη περιλαμβανόταν περαιτέρω διακωμώδηση του Ρωσικού προγράμματος με εκπομπές όπως το Τρακτέρ του Τιμπόρ (ένας αγρότης που έχει ένα τρακτέρ και λέει ότι είναι η μετενσάρκωση του Χρουστσόφ), την Όπα Γκεόργκι (ένας άνδρας που τριγυρίζει γύρω από τη Ρωσία και βοηθάει τον οποιοδήποτε), καθώς και μία ημερήσια εκπομπή, τη Σήμερα είναι Μόσχα.
Εμίλιο Αλάρκος
Ο Εμίλιο Αλάρκος Λιοράκ (Emilio Alarcos Llorach, Σαλαμάνκα, 22 Απριλίου 1922 – Οβιέδο, 26 Ιανουαρίου 1998) ήταν Ισπανός ακαδημαϊκός, γλωσσολόγος και φιλόλογος. Θεωρείται ο εισηγητής στην Ισπανία των ευρωπαϊκών ρευμάτων του λειτουργισμού και του δομισμού. Υπήρξε μέλος της Βασιλικής Ακαδημίας της Ισπανίας και της Ακαδημίας της Αστουριανικής Γλώσσας.
Βιογραφία και έργο
Σπούδασε αρχικά στο Βαγιαδολίδ και έπειτα στο Πανεπιστήμιο της Μαδρίτης υπό τον Ντάμασο Αλόνσο. Έλαβε το διδακτορικό του δίπλωμα στη Ρομανική Φιλολογία το 1947. Με την παραμονή του στη Βέρνη και τη Βασιλεία ήρθε σε επαφή με την ευρωπαϊκή γλωσσολογία της εποχής, την οποία θα μετέφερε σύντομα στην Ισπανία. Κατείχε την έδρα Ιστορικής Γραμματικής στο Πανεπιστήμιο του Οβιέδο. Έχοντας λάβει την υποστήριξη των Σαμουέλ Ζίλι Γκάγια, Αντόνιο Τοβάρ και Μανουέλ Αλκόν (οι δύο τελευταίοι στενοί φίλοι του φρανκιστή πολιτικού Ραμόν Σεράνο Σουνιέρ) εντάχθηκε στη Βασιλική Ακαδημία το 1973. Ιδεολογικά υπήρξε φιλελεύθερος και διανοητικά ανεξάρτητος και υπέρμαχος της επιστημονικότητας, με αποτέλεσμα πολλάκις υπήρξε θύμα λεκτικών επιθέσεων από μέλη του καθεστώτος.
Όπως και τα υπόλοιπα μέλη της Ισπανικής Σχολής Γλωσσολογίας δεν διαχώρισε ποτέ τη γλωσσολογία από τη φιλολογία, κάτι που γίνεται εμφανές από τις πολυάριθμες δημοσιεύσεις και το ποιητικό του έργο. Όσον αφορά την γλωσσολογία, αρχικά επηρεάστηκε από τον Γλωσσολογικό Κύκλο της Πράγας, έπειτα από τη Σχολή της Κοπεγχάγης και τέλος από τον λειτουργισμό του Αντρέ Μαρτινέ. Αναφορικά με τη φιλολογία και την λογοτεχνική κριτική, αρχολήθηκε με ποιητές όπως τον Μπλας ντε Οτέρο, Άνχελ Γκονθάλεθ, Ντάμασο Αλόνσο και Χόρχε Γκιγιέν.
Εξωτερικοί σύνδεσμοι
Κατηγορία:Ισπανοί φιλόλογοι Κατηγορία:Ισπανοί γλωσσολόγοι Κατηγορία:Ισπανοί ακαδημαϊκοί Κατηγορία:Μέλη της Βασιλικής Ισπανικής Ακαδημίας Κατηγορία:Γλωσσολογία της ισπανικής γλώσσας
Αμάδο Αλόνσο
Ο Αμάδο Αλόνσο (Λερίν, Ναβάρα, 13 Σεπτεμβρίου 1896 - Άρλινγκτον, Μασαχουσέτη, 26 Μαΐου 1952) ήταν Ισπανοαργεντινός γλωσσολόγος και φιλόλογος, ένας από τους πρωτοπόρους της Ισπανικής Σχολής Γλωσσολογίας.
Βιογραφία και έργο
Υπήρξε μαθητής του Ραμόν Μενέντεθ Πιδάλ στο Ινστιτούτο Ιστορικών Μελετών όπου εργάστηκε γύρω από ζητήματα φωνητικής και γλωσσολογική γεωγραφία. Έζησε στο Μπουένος Άιρες από το 1927 μέχρι το 1946 όταν και μετακόμισε στις Ηνωμένες Πολιτείες Αμερικής για να εργαστεί στο πανεπιστήμιο του Χάρβαρντ μέχρι τον θάνατό του. Υπήρξε ο ιδρυτής του Νέου Περιοδικού Ισπανικής Φιλολογίας στο Κολέγιο του Μεξικού, διάδοχου του Περιοδικού Ισπανικής Φιλολογίας. Δημοσίευσε σημαντικά έργα φωνητικής, γραμματικής και υφολογίας με μελέτες γύρω από τη χρήση των μεταφορών και τον ποιητικό λόγο του Πάμπλο Νερούδα· μετέφρασε τα Μαθήματα Γενικής Γλωσσολογίας του Φερντινάντ ντε Σωσσύρ και προλόγησε έτερους συγγραφείς σταθμούς της εποχής όπως τον Σαρλ Μπαλί και του Καρλ Φόσλερ.
Εξωτερικοί σύνδεσμοι
Κατηγορία:Ισπανοί φιλόλογοι Κατηγορία:Ισπανοί γλωσσολόγοι Κατηγορία:Γλωσσολογία της ισπανικής γλώσσας
Πρινς Άλμπερτ (Σασκάτσουαν)
Κατά την απογραφή του 2016, η πόλη είχε 35.926 κατοίκους.
Σημεία και μετρήσεις της Γης
thumb|Το ανατολικό ημισφαίριο της Γης. Τα σημεία και μετρήσεις της Γης αποτελούνται από τις υψηλότερες και χαμηλότερες τιμές που παρατηρούνται ως προς τα πλανητικά, γεωγραφικά, και κλιματικά γνωρίσματα του πλανήτη Γη, καθώς και τα δημογραφικά χαρακτηριστικά των ανθρώπων, οι οποίοι είναι το κυρίαρχο είδος στον πλανήτη.
Θέση στο ηλιακό σύστημα
μικρογραφία|350x350εσ|Περιφορά της [[Γη|Γης γύρω από τον Ήλιο και εναλλαγή των εποχών]] Η Γη είναι ο 5ος μεγαλύτερος πλανήτης του ηλιακού συστήματος και ο 3ος πλανήτης σε απόσταση από τον Ήλιο. Κινείται σε ελλειπτική τροχιά γύρω από το άστρο του Ήλιου φτάνοντας στην απόαψη (μεγαλύτερη απόσταση από τον Ήλιο, 152 εκ. χλμ.) στις 4-5 Ιουλίου και την περίαψη (κοντινότερη απόσταση, 147 εκ. χλμ.) στις 3 Ιανουαρίου. Μια πλήρης περιφορά της Γης πέρα από τον Ήλιο διαρκεί 365,256 ημέρες / 1 έτος.
Βασικά στοιχεία
μικρογραφία|588x588εσ|Τμήματα της γήινης ατμόσφαιρας
Δομή και σύνθεση
μικρογραφία|350x350εσ|Η δομή της Γης Ο πυρήνας της Γης αποτελείται από μια πληθώρα πετρωμάτων. Τα στοιχεία του σιδήρου, οξυγόνου, πυρίτιου, και μαγνήσιου αποτελούν συνολικά το 93% του βάρους της Γης. Στο κέντρο του πλανήτη βρίσκεται ο πυρήνας, ο οποίος έχει διάμετρο περίπου 1.250 χλμ και αποτελείται κυρίως από σίδηρο (86,3%) και νικέλιο (7,3%). Μετά τον κεντρικό πυρήνα ακολουθεί ο εξωτερικός ο οποίος έχει βάθος περίπου 2.200 χλμ και αποτελείται από σίδηρο μαζί με 10-15% θείου και οξυγόνου.
Γεωγραφικά χαρακτηριστικά
thumb|Η περιφορά της Γης
Εδαφικά δεδομένα
Η επιφάνεια του εδάφους αποτελεί το σύνορο μεταξύ του μανδύα της Γης και της ατμόσφαιρας. Η θαλάσσια έκταση του εδάφους αντιστοιχεί στο 70,7%, της συνολικής έκτασης του πλανήτη, σε σχέση με το 29,3% της ηπειρωτικής.
Ύδατα
Το μεγαλύτερο ποσοστό των υδάτων στον πλανήτη βρίσκεται συγκεντρωμένο στους ωκεανούς και θάλασσες (αλμυρό νερό), και κατόπιν στις διάφορες λίμνες και ποταμούς (γλυκό νερό).
Μεγαλύτερες φυσικές λίμνες
thumb|Δορυφορική φωτογραφία της [[Κασπία Θάλασσα|Κασπίας θάλασσας]]
Ήπειροι
Η έκταση της Γης είναι 510 εκατομμύρια τετραγωνικά χιλιόμετρα. Η περιοχή που αντιστοιχεί στην ξηρά είναι περίπου 148.900.000 τ.χλμ (29%) και αποτελείται από τις ηπείρους και τα νησιά.
Χαμηλότερο υψόμετρο
thumb|Η περιοχή της [[Νεκρά θάλασσα|Νεκράς θάλασσας]]
Όρη
thumb|Κορυφή του [[Όρος Έβερεστ|όρους Έβερεστ]]
Το υψηλότερο σημείο στην γραμμή του ισημερινού βρίσκεται στην δυτική πλευρά του ηφαιστείου Καγιάμπε στον Ισημερινό.
Κλιματικά χαρακτηριστικά
thumb|Κλιματικές συνθήκες στη Γη
Χώρες
μικρογραφία|Η Ushuaia είναι πρωτεύουσα της επαρχίας Tierra del Fuego (Γη του Πυρός) της Αργεντινής και η νοτιότερη πόλη του κόσμου.
Αλέξανδρος Βούλγαρης
Ο Αλέξανδρος Βούλγαρης είναι Έλληνας σκηνοθέτης, σεναριογράφος, συνθέτης και ηθοποιός. Οι ταινίες που έγραψε, σκηνοθέτησε και έντυσε μουσικά ο Βούλγαρης περιλαμβάνουν τα Νήμα, Ροζ και Χιγκίτα. Τα συνθετικά του έργα περιλαμβάνουν τις ταινίες Το τελευταίο σημείωμα, Park και Οι αισθηματίες, η τελευταία από τις οποίες απέσπασε το Βραβείο της Ελληνικής Ακαδημίας Κινηματογράφου στην κατηγορία "Καλύτερη Μουσική".
Ο Βούλγαρης εμφανιζεται συχνά ως «The Boy». Είναι γιος του σκηνοθέτη Παντελή Βούλγαρη και της συγγραφέως Ιωάννας Καρυστιάνη.
Εξωτερικοί σύνδεσμοι
Κατηγορία:Έλληνες σεναριογράφοι Κατηγορία:Έλληνες σκηνοθέτες Κατηγορία:Έλληνες συνθέτες
Ζοάο Λουρένσο
Ο Ζοάο Λουρένσο (João Manuel Gonçalves Lourenço, 5 Μαρτίου 1954-) είναι πολιτικός από την Ανγκόλα και Πρόεδρος της χώρας του από τις 26 Σεπτεμβρίου 2017. Προηγουμένως ήταν υπουργός Άμυνας από το 2014 έως το 2017. Από το 2016 ήταν αντιπρόεδρος του Λαϊκού Κινήματος για την Απελευθέρωση της Ανγκόλας (MPLA), που είναι το κυβερνών κόμμα. Διατέλεσε γενικός γραμματέας του κόμματος από το 1998 έως το 2003.
Ο Λουρένσο ορίστηκε στη θέση του προέδρου του κόμματος τον Δεκέμβριο του 2016 έπειτα από τις βουλευτικές εκλογές. Η εκλογή του ως προέδρου έγινε με βάση το σύνταγμα του 2010, που αναφέρει ότι «ο επικεφαλής εθνικής λίστας σε πολιτικό κόμμα ή συνασπισμό πολιτικών κομμάτων που θα συγκεντρώσει τις περισσότερες ψήφους στις γενικές εκλογές... πρέπει να εκλεγεί Πρόεδρος της Δημοκρατίας και Επικεφαλής της Εκτελεστικής εξουσίας» (Άρθρο 109). Καθώς το MPLA κέρδισε την πλειοψηφία των 150 θέσεων, ο Λουρένσο έγινε αυτόματα Πρόεδρος της Ανγκόλας, διαδεχόμενος τον Ζοζέ Εντουάρντο ντος Σάντος, στην εξουσία εδώ και 38 χρόνια. Η επίσημη ορκωμοσία του έγινε στις 26 Σεπτεμβρίου 2017.
Πρώτα χρόνια
Γεννημένος το 1954, ο Λουρένσο μεγάλωσε σε μια πολιτικοποιημένη οικογένεια με δέκα παιδιά. Ο πατέρας του, Σεκέιρα Ζοάο Λουρένσο (1923-1999), αυτόχθων της Μαλάνζε, ήταν νοσοκόμος και εθνικιστής, ο οποίος εξέτισε τρία χρόνια φυλάκισης στην Πορτογαλική Ανγκόλα, για παράνομη πολιτική δραστηριότητα. Η μητέρα του, Ζοζέφα Γκονσάλβες Σιπριάνο Λουρένσο (1928-1998), μοδίστρα, ήταν της εθνικότητας των Ναμίμπ.
Εκπαίδευση και καριέρα
Ο Λουρένσο σπούδασε στο Βιομηχανικό Ινστιτούτο της Λουάντα, και αργότερα συμμετείχε στον απελευθερωτικό αγώνα στην Πόντα Νέγκρα, τον Αύγουστο του 1974, και ήταν μέλος της πρώτης ομάδας στρατιωτών του MPLA που εισήλθαν στο έδαφος της Ανγκόλας μέσω του Μικόνγκε, προς την πόλη της Καμπίντα, μετά την πτώση του πορτογαλικού αποικιακού καθεστώτος.
Ξεκίνησε τη στρατιωτική του καριέρα πολεμώντας κατά της Πορτογαλίας στον Πόλεμο της Ανεξαρτησίας και πολέμησε ως μέλος του MPLA στον Εμφύλιο Πόλεμο της Ανγκόλας. Ο Λουρένσο πραγματοποίησε την στρατιωτική εκπαίδευσή του στο πυροβολικό και στη συνέχεια έγινε πολιτικός υπάλληλος στο MPLA. Το 1978 ταξίδεψε στη Σοβιετική Ένωση, όπου σπούδασε στην Ανωτέρα Ακαδημία Λένιν, όπου προώθησε τη στρατιωτική εκπαίδευση και ολοκλήρωσε το μεταπτυχιακό του στις Ιστορικές Επιστήμες. Αργότερα επέστρεψε στην Ανγκόλα το 1982. Στράφηκε προς την πολιτική και το 1984 διορίστηκε ως Κυβερνήτης της Επαρχίας Μοξίκο.
Πολιτική σταδιοδρομία
Η πρώιμη ενασχόλησή του με την πολιτική ήταν κυρίως περιορισμένη εντός του MPLA ως αξιωματικός υπεύθυνος για να ανυψωθεί το ηθικό του στρατού υψηλό. Μετά την εκλογή του ως κυβερνήτη της επαρχίας Μοξίκο το 1984, συνέχισε να ανελίσσεται μέσα από τις τάξεις του κυβερνώντος κόμματος. Επίσης, υπηρέτησε ως επαρχιακός επίτροπος της επαρχίας Μοξίκο για το MPLA, πρόεδρος του Περιφερειακού Στρατιωτικού Συμβουλίου της 3ης Στρατιωτικής Πολιτικής Περιοχής, Πρώτος Γραμματέας του MPLA και Επαρχιακός Επίτροπος της επαρχίας Μπενγκέλα. Ήταν γραμματέας Τύπου του MPLA από το 1992 έως το 1997 και πρόεδρος της κοινοβουλευτικής ομάδας του MPLA στην εθνοσυνέλευση από το 1993 έως το 1998.
Τον Δεκέμβριο του 2016 το MPLA τον έχρισε υποψήφιο για τις βουλευτικές εκλογές του 2017.
Παραπομπές
Λουρενσο Λουρενσο
Τζοβάνι των Μεδίκων (αποσαφήνιση)
Το όνομα Τζοβάνι των Μεδίκων μπορεί να σχετίζεται με ένα από τα παρακάτω λήμματα:
Ραλφ Χαμπίμπ
Ο Ραλφ Χαμπίμ (γαλλικά: Ralph Habib), (29 Ιουνίου 1912-27 Ιουνίου,1969), ήταν Γάλλος σκηνοθέτης του κινηματογράφου Λιβανεζικής καταγωγής. Ξεκίνησε ως βοηθός σκηνοθέτη των σημαντικών Ζαν Ντρεβίλ και Ζαν Πολ Λε Σανούα πρότου άρχισει να σκηνοθέτει ο ίδιος δικές του ταινίες.
The Vampire Diaries (6ος κύκλος)
Το The Vampire Diaries, Αμερικανική τηλεοπτική υπερφυσική δραματική σειρά, ανανεώθηκε για έκτο κύκλο επεισοδίων από το κανάλι The CW στις 13 Φεβρουαρίου 2014 και έκανε πρεμιέρα στις 2 Οκτωβρίου 2014. Ολοκληρώθηκε στις 15 Μαΐου 2015 έπειτα από 22 επεισόδια, η πλειοψηφία των οποίων είχε τίτλους από τραγούδια που κυκλοφόρησαν το 1994 και 1903. Η σειρά ανανεώθηκε από το The CW για έβδομο κύκλο στις 11 Ιανουαρίου 2015.
Πλοκή
Τέσσερις μήνες μετά τα γεγονότα του πέμπτου κύκλου, η Ελένα δεν έχει ξεπεράσει τον χαμό του Ντέιμον και προμηθεύεται βότανα από τον Λουκ, τα οποία την κάνουν να τον βλέπει και να του μιλάει. Όταν οι παρενέργειες την κάνουν επιθετική, αποφασίζει να ζητήσει από τον Αλάρικ να της σβήσει όλες τις καλές αναμνήσεις που έχει από τον Ντέιμον, έτσι ώστε να μην πονάει. Η Κάρολαϊν προσπαθεί να βρει τρόπο να ακυρώσει το ξόρκι των Ταξιδευτών, ενώ Αλάρικ με τον Στέφαν δούλευαν μαζί για να βρουν έναν τρόπο να φέρουν πίσω τον Ντέιμον και τη Μπόνι. Ο Στέφαν όμως έχει χάσει τις ελπίδες του και προτίμησε να ξεκινήσει μια καινούρια ζωή μακριά από όλους χωρίς να το πει σε κανέναν. Όταν ο Ένζο και η Κάρολαϊν μαθαίνουν την αλήθεια, η Κάρολαϊν είναι έξαλλη μαζί του και η φιλία τους κλονίζεται.
Ο Ντέιμον και η Μπόνι, όλο αυτό το διάστημα είναι παγιδευμένοι σε έναν κόσμο-φυλακή όπου ζουν ξανά και ξανά την ίδια μέρα, 10 Μαΐου 1994, ψάχνοντας τρόπο να απελευθερωθούν. Ενώ πιστεύουν πως είναι μόνοι, ανακαλύπτουν πως και κάποιος άλλος είναι παγιδευμένος εκεί, ο Κάι. Ο Κάι τους λέει πως ξέρει τον τρόπο να απελευθερωθούν. Η Μπόνι όμως ανακαλύπτει πως ο Κάι σκότωσε τα μισά από τα αδέλφια του όσο ήταν στον φυσιολογικό κόσμο και για αυτό η οικογένειά του, η Σύναξη των Διδύμων, τον παγίδευσε σε αυτόν τον κόσμο. Η Μπόνι αρνείται να τον απελευθερώσει κι έτσι όταν φτάνει εκείνη η ώρα, για να το αποτρέψει, απελευθερώνει μόνο τον Ντέιμον. Ο Ντέιμον, νομίζοντας πως μετά την απελευθέρωσή του ο Κάι σκότωσε την Μπόνι, λέει σε όλους εκτός του Στέφαν πως η Μπόνι είναι νεκρή.
Στο Μύστικ Φολς έχει επιστρέψει ένας πρώην κάτοικος, ο Τριπ, ο οποίος όταν πέρασε τα σύνορα άρχισε να θυμάται πράγματα (ο εξαναγκασμός που είχε υποστεί από βρικόλακα εξαφανίστηκε λόγω του ξορκιού των Ταξιδευτών) και έβαλε σκοπό να οδηγεί βρικόλακες εντός των συνόρων, σκοτώνοντάς τους. Σε κάποια στιγμή παγιδεύει τον Ντέιμον και τον Ένζο. Στην προσπάθειά τους να τους σώσουν, ο Αλάρικ περνάει κι αυτός τα σύνορα, ενώ ο Στέφαν τραβάει τους Ντέιμον και Ένζο εκτός συνόρων. Η Τζο, η νέα σύντροφος του Αλάρικ και γιατρός, που τους ακολούθησε, σώζει τη ζωή του Αλάρικ, ο οποίος ως άνθρωπος πια είναι απλά τραυματισμένος. Αυτή η εξέλιξη του αφαιρεί τη δυνατότητα να επαναφέρει τις αναμνήσεις της Ελένα, η οποία είχε σκοπό να του το ζητήσει.
Τη Μέρα των Ευχαριστιών, αποκαλύπτεται πως η Τζο είναι η δίδυμη αδελφή του Κάι, όπως επίσης και αδελφή των διδύμων Λούκας και Ολίβια. Όλοι είναι μάγισσες της Σύναξης των Διδύμων, αλλά ο Κάι δεν μπορεί να εξασκήσει μαγεία από μόνος του και για να το κάνει θα πρέπει να απορροφήσει μαγεία από άλλη μάγισσα ή από κάποιο μαγεμένο αντικείμενο. Η ιδιαιτερότητα και η συμπεριφορά του πριν χρόνια, έκανε τους γονείς του να πιστεύουν πως δε θα μπορούσε να ηγηθεί της Σύναξης για αυτό και συνέχισαν να κάνουν παιδιά μέχρι να αποκτήσουν άλλα δίδυμα. Πριν 18 χρόνια, ο Κάι το ανακάλυψε και σκότωσε όλα του τα αδέλφια, στοχεύοντας τον Λούκας και την Ολίβια, αλλά η Τζο τα προστάτευσε. Αυτό οδήγησε στον εγκλεισμό του στον κόσμο-φυλακή. Η Τζο εξηγεί πως για να γίνει κάποιος αρχηγός στη Σύναξή τους, θα πρέπει όταν τα δίδυμα είναι 22 χρονών, να ενώσουν τη δύναμή τους με τον δυνατότερο να απορροφάει τη δύναμη και τον πιο αδύναμο να πεθαίνει. Την ίδια μέρα, στον κόσμο-φυλακή, ο Κάι καταφέρνει να έχει και πάλι ό,τι χρειάζεται για να απελευθερωθεί και, αφού τραυματίζει την Μπόνι και την εγκαταλείπει στο Πόρτλαντ, εκείνος επιστρέφει στον κανονικό κόσμο.
Επιστρέφοντας, ο Κάι συνεχίζει αυτό που άρχισε πριν 18 χρόνια: προσπαθεί να σκοτώσει τα αδέλφια του και να ενώσει τη δύναμή του με της Τζο. Ενώ προσπαθούν να τον σταματήσουν, ο Κάι απορροφά από τη Γη το ξόρκι των Ταξιδευτών για να αποκτήσει πρόσβαση σε μαγεία κι έτσι το Μύστικ Φολς γίνεται και πάλι προσβάσιμο σε βρικόλακες. Ο Τζο αποδέχεται να ενωθεί με τον Κάι, αλλά τελευταία στιγμή παίρνει τη θέση της ο Λούκας, ο οποίος πιστεύει πως μπορεί να νικήσει τον Κάι. Η ένωση γίνεται και ο Λούκας πεθαίνει, ενώ ο Κάι γίνεται ο νέος αρχηγός της Σύναξης. Η ένωση όμως έχει παρενέργειες αφού ο Λούκας δεν ήταν ο δίδυμος του Κάι κι έτσι ο Κάι ζητάει από την Τζο να τον αφήσει να απορροφήσει και τη δική της δύναμη. Όταν τον αφήνει, ο Κάι της αποκαλύπτει πως είναι έγκυος. Ο Αλάρικ κάνει πρόταση γάμου στη Τζο, την οποία και αποδέχεται.
Η σερίφης Φορμπς αρρωσταίνει από καρκίνο και πεθαίνει, με την Κάρολαϊν να κλείνει τα συναισθήματά της μετά την κηδεία, γιατί δεν αντέχει τον πόνο. Ξέροντας πως ο μόνος που μπορεί να την επαναφέρει είναι ο Στέφαν, απαιτεί να κλείσει κι αυτός τα συναισθήματά του. Η Ελένα και ο Ντέιμον προσπαθούν να τους επαναφέρουν, αλλά χωρίς επιτυχία. Στο μεταξύ, ο Ντέιμον, η Ελένα και ο Τζέρεμι, με τη βοήθεια του Κάι καταφέρνουν να περάσουν ένα μήνυμα στη Μπόνι για το πώς να απελευθερωθεί. Η Μπόνι το λαμβάνει αλλά πριν το κάνει, ο δικός της κόσμος-φυλακή εναλλάσσεται με έναν άλλον και την τελευταία στιγμή βλέπει μια γυναίκα, την οποία και καταγράφει σε βίντεο. Επιστρέφοντας και δείχνοντας το βίντεο στον Ντέιμον, εκείνος την αναγνωρίζει ως τη μητέρα του, Λίλη. Αν και ξαφνιασμένος, θέλει να την απελευθερώσει γιατί πιστεύει πως θα βοηθήσει να επαναφέρει τον Στέφαν.
Η Μπόνι, η Ελένα, ο Ντέιμον και ο Κάι μεταφέρονται στον κόσμο-φυλακή της Λίλη για να την απελευθερώσουν. Η Μπόνι, θέλοντας να εκδικηθεί τον Κάι, τον παρασύρει μακριά από το σπίτι και τον τραυματίζει. Έτσι, όταν επιστρέφουν στο παρόν, ο Κάι παραμένει εγκλωβισμένος στον κόσμο του 1903. Η Λίλη βοηθάει στο να επανέλθει ο Στέφαν, αλλά αποκαλύπτει πως στον κόσμο-φυλακή που ήταν υπάρχουν άλλοι έξι βρικόλακες, τους οποίους θεωρεί οικογένειά της και θέλει να τους απελευθερώσει. Αυτό όμως δεν μπορεί να γίνει γιατί οι συγκεκριμένοι βρικόλακες είναι πρώην μάγισσες με την ίδια ιδιαιτερότητα που έχει ο Κάι. Η μεταμόρφωσή τους τους επέτρεψε να διατηρήσουν την ιδιαιτερότητά τους και μπορούν να απορροφούν μαγεία από τον βαμπιρισμό τους ως ανεξάντλητη πηγή (Αιρετικοί). Η άρνηση να βοηθήσουν τη Λίλη την οδηγεί να πει στην Ελένα πως ο Ντέιμον έχει τη θεραπεία (την έφερε η Μπόνι από τον κόσμο του 1994) και την κρύβει, με σκοπό να τους κάνει να τσακωθούν. Η Ελένα αποφασίζει να την πάρει και ο Ντέιμον της λέει πως θα κάνει το ίδιο για να ζήσουν μαζί μια ανθρώπινη ζωή.
Ενώ όλοι ετοιμάζονται για τον γάμο του Αλάρικ και της Τζο, ο Κάι επιστρέφει και κάνει συμφωνία με τη Λίλη να απελευθερώσει την οικογένειά της με αντάλλαγμα το αίμα της. Εμφανίζεται στον γάμο και σκοτώνει την Τζο, ενώ στη συνέχεια αυτοκτονεί ώστε να σκοτώσει όλα τα μέλη της Σύναξης των Διδύμων. Ενώ όλοι πεθαίνουν, εκείνος έχοντας το αίμα της Λίλη στο σύστημά του, επανέρχεται ως Αιρετικός. Επίσης, αποκαλύπτει στη Μπόνι πως ένωσε τη ζωή της με αυτήν της Ελένα, η οποία έπεσε σε κώμα, και όσο εκείνη είναι ζωντανή η Ελένα δεν πρόκειται να ξυπνήσει. Ο Κάι λέει στον Ντέιμον πως πρέπει να διαλέξει μια από τις δύο ελπίζοντας πως θα σκοτώσει την Μπόνι, αλλά ο Ντέιμον επιλέγει να σκοτώσει τον Κάι και να σώσει την Μπόνι. Ξέροντας πως η Ελένα θα κοιμάται για αρκετά χρόνια, την αποχαιρετούν όλοι μέσω ονείρων, ενώ η Λίλη βρίσκει την οικογένειά της την οποία όπως υποσχέθηκε ο Κάι, απελευθέρωσε.
Παραγωγή
Ο έκτος κύκλος ανακοινώθηκε επίσημα στις 13 Φεβρουαρίου 2014.
Κάστινγκ
Το βασικό καστ του πέμπτου κύκλου επέστρεψε για τους ρόλους τους και στον έκτο και αποτελείται από τους Νίνα Ντόμπρεβ ως Ελένα Γκίλμπερτ, Πολ Γουέσλι ως Στέφαν Σάλβατορ, Ίαν Σομερχάλντερ ως Ντέιμον Σάλβατορ, Στίβεν Ρ. Μακουίν ως Τζέρεμι Γκίλμπερτ, Κατ Γκράχαμ ως Μπόνι Μπένετ Κάντις Ακόλα ως Κάρολαϊν Φορμπς, Ζακ Ρόεριγκ ως Ματ Ντόνοβαν και Μάικλ Τρεβίνο ως Τάιλερ Λόκγουντ.
Αμέσως μετά το φινάλε του πέμπτου κύκλου, ανακοινώθηκε πως ο χαρακτήρας του Ματ Ντέιβις, Αλάρικ Σόλτζμαν, ο οποίος εγκατέλειψε τη σειρά στο τέλος του τρίτου κύκλου όταν σκοτώθηκε, θα επέστρεφε ως μέλος του βασικού καστ για τον έκτο κύκλο. Στις 16 Μαΐου 2014, αποκαλύφθηκε πως και ο Μάικλ Μαλάρκι ο οποίος υποδυόταν τον ρόλο του Ένζο θα γινόταν μέλος του βασικού καστ για τον έκτο κύκλο.
Στις 12 Ιουλίου 2014, επιβεβαιώθηκε πως η Γκάμπριελ Γουάλς θα είχε έναν γκεστ ρόλο ως Σάρα, ενώ δύο μέρες αργότερα, ο Κόλιν Φέργκιουσον προσλήφθηκε για τον γκεστ ρόλο του Τριπ και στις 16 Ιουλίου 2014 αποκαλύφθηκε πως η Έμιλυ Τσανγκ θα είχε το ρόλο της Άιβι.
Στις 6 Απριλίου 2015, η Ντόμπρεβ ανακοίνωσε την αποχώρησή της από τη σειρά μετά το τέλος του έκτου κύκλου μέσω της σελίδας της στο Instagram. Αμέσως υπήρξαν προβληματισμοί για το αν η σειρά θα συνέχιζε χωρίς τη Ντόμπρεβ, αλλά η συνέχεια της σειράς επιβεβαιώθηκε άμεσα. Μια μέρα αργότερα, ανακοινώθηκε επίσης και η αποχώρηση του Τρεβίνο από τη σειρά μετά το τέλος του κύκλου.
Παραπομπές
V
Ρόστερ ομάδων Κόπα Αμέρικα 2015
Το Κόπα Αμέρικα 2015 αποτελεί διεθνή ποδοσφαιρική διοργάνωση που πραγματοποιείται στη Χιλή από τις 11 Ιουνίου έως τις 4 Ιουλίου του 2015. Και οι δώδεκα εθνικές ομάδες που συμμετέχουν στη διοργάνωση ήταν υποχρεωμένες να δηλώσουν 23 ποδοσφαιριστές. Σε κάθε εθνική ομάδα δόθηκαν αριθμοί φανέλας από το 1 έως το 23.
Χιλή
Η τελική 23άδα ανακοινώθηκε στις 30 Μαϊου του 2015. Στις 5 Ιουνίου 2015, ο αμυντικός Έδσον Πουχ αποκλείστηκε από την αποστολή λόγο μυϊκής ρήξης και αντικαταστάθηκε από τον Φρανσίσκο Σίλβα.
[[mexico|🇲🇽]] Μεξικό
Η τελική 23άδα ανακοινώθηκε στις 11 Μαΐου του 2015. Στις 26 Μαΐου του 2015, ο αμυντικός Μιγέλ Άνχελ Ερρέρα τραυματίστηκε στον αστράγαλο και αποκλείστηκε από τη διοργάνωση, με αποτέλεσμα να αντικατασταθεί από τον Χουάν Κάρλος Βαλενσουέλα.
Προπονητής: Μιγέλ Ερρέρα
[[ecuador|🇪🇨]] Ισημερινός
Η τελική 23άδα ανακοινώθηκε την 1η Ιουνίου του 2015. Την 1η Ιουνίου του 2015, μέσος Μάικελ Αρρόγιο τραυματίστηκε στον αστράγαλο και αποκλείστηκε από τη διοργάνωση, με αποτέλεσμα να αντικατασταθεί από τον Πέδρο Λαρρέα. Στις 3 Ιουνίου 2015, μέσος Αντόνιο Βαλένσια αποκλείστηκε από τη διοργάνωση, καθώς υποβλήθηκε σε επείγουσα χειρουργική επέμβαση στον αστράγαλο. Στις 11 Ιουνίου του 2015, ο επιθετικός Χάιμε Αγιοβί είχε αποκλείστηκε λόγω μυϊκών προβλημάτων και αντικαταστάθηκε από τον Ντανιέλ Ανγκούλο.
Προπονητής: 🇧🇴 Γκουστάβο Κιντέρος
[[bolivia|🇧🇴]] Βολιβία
Η τελική 23άδα παικτών ανακοινώθηκε στις 1 Ιουνίου του 2015.
Προπονητής: Μαουρίσιο Σόρια
[[argentina|🇦🇷]] Αργεντινή
Η τελική 23άδα ανακοινώθηκε στις 27 Μαΐου του 2015. Οι αριθμοί της ομάδας γνωστοποιήθηκαν στις 7 του Ιουνίου του 2015.
Προπονητής: Χεράρδο Μαρτίνο
Ουρουγουάη
Η τελική 23άδα ανακοινώθηκε στις 23 Μαΐου του 2015. Οι αριθμοί της ομάδας γνωστοποιήθηκαν στις 5 του Ιουνίου του 2015.
Προπονητής: Όσκαρ Ταμπάρες
Παραγουάη
Προπονητής: 🇦🇷 Ραμόν Ντίας
[[jamaica|🇯🇲]] Τζαμάικα
Προπονητής: 🇩🇪 Γουίνφριντ Σέφερ
[[brazil|🇧🇷]] Βραζιλία
Η τελική 23άδα ανακοινώθηκε στις 5 Μαΐου του 2015. Στις 24 Μαΐου του 2015, ο τερματοφύλακας Ντιέγκο Άλβες τραυματίστηκε στο γόνατο και αποκλείστηκε από τη διοργάνωση, με αποτέλεσμα να αντικατασταθεί από τον τερματοφύλακα Νέτο. Στις 29 Μαΐου του 2015, αμυντικός Μαρσέλο τραυματίστηκε στην πλάτη και αποκλείστηκε από τη διοργάνωση, με αποτέλεσμα να αντικατασταθεί από τον αμυντικό Γκέφερσον. Στις 2 Ιουνίου του 2015, ο μέσος Λουίς Γκουστάβο αποκλείστηκε από τη διοργάνωση λόγω εκκρεμούσας χειρουργικής επέμβασης εξ αιτίας τραυματισμού στο μηνίσκο, με αποτέλεσμα να αντικατασταθεί από το μέσο Φρεντ. στις 11 Ιουνίου του 2015, ο Ντανίλο αποσύρθηκε από την ομάδα έπειτα από τραυματισμό στη φιλική νίκη με 2-0 της Βραζιλίας εναντίον του Μεξικού. Αντικαταστάθηκε από τον Ντάνι Άλβες.
Προπονητής: Ντούνγκα
[[colombia|🇨🇴]] Κολομβία
Η τελική 23άδα ανακοινώθηκε στις 30 Μαΐου του 2015.
Προπονητής: 🇦🇷 Χοσέ Πέκερμαν
[[peru|🇵🇪]] Περού
Η τελική 23άδα ανακοινώθηκε στις 25 Μαΐου του 2015. Οι αριθμοί της ομάδας γνωστοποιήθηκαν στις 7 του Ιουνίου του 2015.
Προπονητής: 🇦🇷 Ρικάρδο Γκαρέκα
[[venezuela|🇻🇪]] Βενεζουέλα
Η τελική 23άδα ανακοινώθηκε στη 1 Ιουνίου του 2015.
Προπονητής: Νοέλ Σανβισέντε
Εξωτερικοί σύνδεσμοι
Κατηγορία:Κόπα Αμέρικα 2015
Άγιος Γεώργιος (συνοικία Αμμοχώστου)
Ο Άγιος Γεώργιος είναι συνοικία του Δήμου Αμμοχώστου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Αμμοχώστου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα νότια και δυτικά συνορεύει με τον Δήμος Δερύνειας, στα βόρεια με την Χρυσοσπηλιώτισσα, στα ανατολικά με την Ακρόπολη και στα νοτιοανατολικά με τον Άγιο Μέμνων.
Εκκλησία Αγίου Γεωργίου
Ο ναός της συνοικίας είναι αφιερωμένος στον Άγιο Γεώργιο του Φαράγκου. Είναι κτίσμα του 12ου αιώνα. Την περίοδο της ενετοκρατίας ο Φάραγγας ήταν μικρός οικισμός νοτιοδυτικά της μεσαιωνικής Αμμοχώστου (Παλαιά Αμμόχωστος). Στη συνέχεια η περιοχή ενώθηκε με τα Βαρώσια (νέα Αμμόχωστος) και αποτελεί την ενορία του Αγίου Γεωργίου.
Παραπομπές
Κατηγορία:Συνοικίες Δήμου Αμμοχώστου
Ευρωπαϊκό Πρωτάθλημα Καλαθοσφαίρισης Γυναικών 1968
Πρώτο Στάδιο
Κατηγορία:Ευρωπαϊκό Πρωτάθλημα Καλαθοσφαίρισης Γυναικών
Μπρονισλάβα Νιζίνσκα
Η Μπρονισλάβα Νιζίνσκα (Бронисла́ва Фоми́нична Нижи́нская, Bronisława Niżyńska, Браніслава Ніжынская) (8 Ιανουαρίου 1891 [ Ι.Η. 27 Δεκεμβρίου 1890] - 21 Φεβρουαρίου 1972) ήταν Ρωσίδα, πολωνικής καταγωγής, χορεύτρια μπαλέτου και καινοτόμος χορογράφος. Μεγάλωσε σε μια οικογένεια ταξιδιωτών, επαγγελματιών χορευτών.
Η καριέρα της ξεκίνησε στην Αγία Πετρούπολη. Σύντομα προσχώρησε στο Ballets Russes (Ρώσικο Μπαλέτο) που κατάφερε να πετύχει στο Παρίσι. Συνάντησε δυσκολίες εν καιρώ πολέμου στην Πετρούπολη και επαναστατικές αναταράξεις στο Κίεβο. Στη Γαλλία και πάλι, η δημόσια αναγνώριση για τα έργα της ήρθε γρήγορα, κορυφώνοντας τη δεκαετία του 1920. Στη συνέχεια απολάμβανε συνεχείς επιτυχίες στην Ευρώπη και την Αμερική. Η Νιζίνσκα έπαιξε πρωτοποριακό ρόλο στο ευρύ κίνημα που απέκλινε από το κλασικό μπαλέτο του 19ου αιώνα. Η εισαγωγή σύγχρονων μορφών, βημάτων και κίνησης, καθώς και μια μινιμαλιστική αφήγηση, προετοίμασαν τον δρόμο για τα μελλοντικά έργα.
Μετά από σοβαρή εκπαίδευση στο σπίτι, μπήκε στην κρατική σχολή μπαλέτου στη ρωσική πρωτεύουσα, σε ηλικία 9 ετών. Το 1908 αποφοίτησε ως «Καλλιτέχνης των Αυτοκρατορικών Θεάτρων». Μια πρόωρη ανακάλυψη έγινε στο Παρίσι το 1910, όταν έγινε μέλος των Ρωσικών Μπαλέτων του Σεργκέι Ντιαγκίλεφ. Για το χορευτικό της σόλο, η Νιζίνσκα δημιούργησε τον ρόλο της Papillon στο Carnaval, ένα μπαλέτο που έγραψε και σχεδίασε ο Μισέλ Φοκίν.
Βοήθησε τον διάσημο αδερφό της, Βάτσλαφ Νιζίνσκι, καθώς δημιουργούσε την αμφιλεγόμενη χορογραφία του για το L'Après-midi d'un faune, το οποίο έκανε πρεμιέρα το Ρώσικο Μπαλέτο στο Παρίσι το 1912. Ομοίως, τον βοήθησε στη δημιουργία του μπαλέτου του 1913 The Rite of Spring.
Ανέπτυξε τη δική της τέχνη στην Αγία Πετρούπολη και το Κίεβο κατά τη διάρκεια του Μεγάλου Πολέμου, της Επανάστασης και του Εμφυλίου Πολέμου. Ενώ έπαιζε σε θέατρα, εργάστηκε ανεξάρτητα για να σχεδιάσει και να ανεβάσει τις πρώτες της χορογραφίες. Η Νιζίνσκα ξεκίνησε μια σχολή μπαλέτου σε προοδευτικές γραμμές στο Κίεβο. Δημοσίευσε το έργο της για την τέχνη της κίνησης. Το 1921 διέφυγε από τις ρωσικές αρχές.
Επανερχόμενος στο Ρώσικο Μπάλετο, ο Ντιαγκίλεφ την διόρισε χορογράφο της επιδραστικής εταιρείας μπαλέτου με έδρα τη Γαλλία. Η Νιζίνσκα άκμασε, δημιουργώντας πολλά δημοφιλή, πρωτοποριακά μπαλέτα σε σύγχρονη μουσική. Το 1923, με μια παρτιτούρα του Ίγκορ Στραβίνσκι χορογράφησε το εμβληματικό της έργο Les noces (Ο γάμος).
Ξεκινώντας το 1925, με μια ποικιλία εταιρειών και χώρων σχεδίασε και ανέβασε μπαλέτα στην Ευρώπη και την Αμερική. Ανάμεσά τους ήταν οι Teatro Colón, Ida Rubinstein, Opéra Russe à Paris, Wassily de Basil, Max Reinhardt, Markova-Dolin, Ballet Polonaise, Ballet Theatre, the Hollywood Bowl, Jacob's Pillow, Serge Denham, Marquis de Cuevas, καθώς και οι δικές της εταιρείες.
Λόγω πολέμου το 1939 μετακόμισε από το Παρίσι στο Λος Άντζελες. Η Νιζίνσκα συνέχισε να εργάζεται στη χορογραφία και ως καλλιτεχνική διευθύντρια. Δίδαξε στο δικό της στούντιο. Τη δεκαετία του 1960 για το Βασιλικό Μπαλέτο στο Λονδίνο, ανέβασε αναβιώσεις των δημιουργιών της από την εποχή του Ρώσικο Μπαλέτου. Τα Πρώιμα Απομνημονεύματα της, μεταφρασμένα στα αγγλικά, δημοσιεύτηκαν μετά θάνατον.
Εξωτερικοί σύνδεσμοι
Κατηγορία:Πρίμα μπαλαρίνες Κατηγορία:Ρώσοι χορογράφοι Κατηγορία:Χορογράφοι μπαλέτου Κατηγορία:Ρώσοι πολωνικής καταγωγής
Μάργκαρετ (τραγουδίστρια)
Η Μαουγκοζάτα Γιαμρόζι (πολωνικά: Małgorzata Jamroży) (γενν. στις 30 Ιουνίου 1991), γνωστή επαγγελματικά ως Μάργκαρετ (Margaret), είναι Πολωνή τραγουδίστρια και τραγουδοποιός. Ανέβηκε σε δημοσιότητα στην πατρίδα της το 2013 και πέτυχε μέτρια επιτυχία σε ορισμένα ευρωπαϊκά chart με τα σινγκλ της «Thank You Very Much» (2013) και «Cool Me Down» (2016). Μετά την υπογραφή διεθνούς δισκογραφικής συμφωνίας με την Warner Music το 2016, έγινε ιδιαίτερα επιτυχημένη στη Σουηδία και συμμετείχε στον μουσικό διαγωνισμό της χώρας Melodifestivalen για δύο συνεχόμενα χρόνια (2018, 2019) με τα τραγούδια «In My Cabana» και «Tempo», αντίστοιχα.
Πριν από το mainstream ντεμπούτο της, η Μάργκαρετ εμφανίστηκε με underground συγκροτήματα, ηχογράφησε soundtrack για τηλεοπτικές διαφημίσεις και ταινίες και δημιούργησε ένα blog μόδας. Μέσω του blogging της, ανακαλύφθηκε από τον μουσικό manager Σουαβόμιρ Μπερντόφσκι και υπέγραψε με τη δισκογραφική εταιρεία Extensive Music. Κυκλοφόρησε το πρώτο μικρό άλμπουμ της (extended play) All I Need το 2013, το οποίο αργότερα ενσωματώθηκε στο ντεμπούτο στούντιο άλμπουμ της Add the Blonde (2014), το οποίο έφτασε στο Top 10 στα πολωνικά chart και δημιούργησε τα σινγκλ «Wasted», «Start a Fire» και «Heartbeat». Το 2015, ηχογράφησε ένα συνεργατικό τζαζ άλμπουμ με τον Ματ Ντασκ, με τίτλο Just the Two of Us. Η Μάργκαρετ πέτυχε το δεύτερο Top 10 ρεκόρ της στα πολωνικά chart με το τρίτο στούντιο άλμπουμ της, Monkey Business (2017), το οποίο απέδωσε τα σινγκλ «What You Do» και «Byle jak». Αναζητώντας περισσότερο έλεγχο στην καλλιτεχνική δημιουργικότητα, άφησε τη δισκογραφική εταιρεία και τη διοίκησή της το 2019 και κυκλοφόρησε το πρώτο της πολωνικό άλμπουμ, το Gaja Hornby, το οποίο την είδε να αποχωρεί από την mainstream ποπ μουσική για έναν πιο αστικό χιπ χοπ ήχο. Η Μάργκαρετ συνέχισε την εναδημιουργία στο πέμπτο στούντιο άλμπουμ της, Maggie Vision (2021), το οποίο έγινε το άλμπουμ με την υψηλότερη θέση στα πολωνικά chart μέχρι σήμερα.
Η Μάργκαρετ έχει λάβει πολλές διακρίσεις, όπως πέντε Μουσικά Βραβεία Eska, ένα Βραβείο Nickelodeon Kids' Choice και τέσσερα Μουσικά Βραβεία MTV Europe για την Καλύτερη Πολωνική Παρουσία - περισσότερα από οποιονδήποτε άλλο καλλιτέχνη αυτής της κατηγορίας. Συμπεριλήφθηκε σε μια λίστα με τους 100 πιο πολύτιμους αστέρες της πολωνικής show business του 2014 που συντάχθηκε από την πολωνική έκδοση του Forbes. Το 2015, το πολωνικό περιοδικό Wprost την ονόμασε μία από τις 50 πιο σημαντικές πολωνικές διασημότητες. Παράλληλα με τη μουσική της καριέρα, η Μάργκαρετ έχει προωθήσει πολλά προϊόντα, σχεδίασε μια σειρά ρούχων για την εταιρείας μόδας Sinsay το 2015 και έδωσε τη φωνή της στο Smurfstorm στην πολωνική έκδοση του Smurfs: The Lost Village το 2017. Ήταν επίσης μία από τους προπονητές στο The Voice of Poland το 2019.
Πρώιμη ζωή και εκπαίδευση
Ο Μαουγκοζάτα Γιαμρόζι γεννήθηκε στις 30 Ιουνίου 1991 στο Στάργκαρντ της Πολωνίας. Οι γονείς της είναι οι καθηγητές Ρίσαρντ και Ελζμπιέτα Γιαμρόζι. Έχει έναν μεγαλύτερο αδελφό, κατά τέσσερα χρόνια, τον Τόμας, ο οποίος είναι χημικός, με τον οποίο μεγάλωσε στο Ίνσκο. Η Μαουγκοζάτα μεγάλωσε ως καθολική. Αφού έλαβε το χρίσμα, έλαβε το Γιουλίτα ως όνομα χρίσματος.
Καριέρα
εναλλ.=Smiling blonde woman in a sleeveless black top.|αριστερά|μικρογραφία| Η Μάργκαρετ στο [[Sommarkrysset τον Ιούλιο του 2016.]]
Δεξιοτεχνία
Η Μάργκαρετ είναι άλτο. Στο σινγκλ «Cool Me Down», η φωνητική της γκάμα καλύπτει περίπου μιάμιση οκτάβα από το G4 έως το C6. Τα φωνητικά της συγκρίθηκαν ευρέως με εκείνα της Ριάννα, για τα οποία ορισμένοι ακροατές κατηγόρησαν τη Μάργκαρετ για αντιγραφή. Απάντησε: «Στις χαμηλότερες εντάσεις, η χροιά μου είναι όμοια με εκείνη της Ριάννα... Δεν θα ζητήσω συγγνώμη για αυτό». Αν και η μουσική της Μάργκαρετ έχει ταξινομηθεί ως ποπ, ενσωματώνει άλλα μουσικά στυλ στα τραγούδια της. Είπε ότι η μουσική της είναι «πικρόγλυκη. Φαίνεται χαριτωμένη και γλυκιά, αλλά μπορεί να γίνει σοβαρή, άγρια και τρελή».
Η Μάργκαρετ συμμετέχει ενεργά στη διαδικασία σύνθεσης τραγουδιών για τα άλμπουμ της από την αρχή της καριέρας της. Συνέγραψε τέσσερα από τα τραγούδια στο Add the Blonde, τα περισσότερα από τα τραγούδια στο Monkey Business και ξεκινώντας από την Gaja Hornby, συγράφει όλα τα τραγούδια της. Η πλειοψηφία της προηγούμενης δουλειάς της είναι στα αγγλικά, την οποία απέδωσε εν μέρει στο γεγονός ότι τα τραγούδια της ακούγονται καλύτερα όταν τραγουδιούνται σε αυτήν τη γλώσσα. Στο πρώτο πολωνόφωνο άλμπουμ της, Gaja Hornby, η Μάργκαρετ είπε ότι ένιωθε έτοιμη να ανοιχτεί και να τραγουδήσει στη μητρική της γλώσσα και συνέκρινε το τραγούδι στα αγγλικά με τη χρήση μάσκας απόκρυψης. Το άλμπουμ παρουσίασε το alter ego της Μάργκαρετ, το Gaja Hornby, έναν συνδυασμό του ονόματος που θα ήθελε να της δοθεί κατά τη γέννηση της και το όνομα του αγαπημένου της συγγραφέα Νικ Χόρνμπι, το οποίο υιοθέτησε στην αρχή της καριέρας της για να προστατεύσει το απόρρητό της και να ανακτήσει την ανωνυμία της. Η Μάργκαρετ είπε ότι ο λόγος που αποκάλυψε το alter ego της ήταν για να δείξει στους ακολούθους της την πιο προσωπική πλευρά της ζωής της. Το άλμπουμ σηματοδότησε επίσης την αρχή της μετάβασής της από την mainstream ποπ μουσική σε έναν πιο αστικό χιπ χοπ ήχο, ο οποίος επηρεάστηκε από τον σύζυγό της, Κατσέζετ.
Η Μάργκαρετ χαρακτήρισε την πολωνική τραγουδίστρια Γκραζίνα Γουομπασέφσκα ως πρότυπο και τη μεγαλύτερη έμπνευσή της και αναγνωρίζει τον Πολωνό ράπερ Γουόνα ως πρωταρχική επιρροή στο στυλ γραφής της.